text: [{"text_idx": "#000001", "text": "Bumboni bwansiku bwa zyaando zyabusili zyokwa caduceus"}, {"text_idx": "#000006", "text": "Ooyu ngomuyanda wabbala nkweenya kuzyila mabala aa Cikuwa mbuli lyakuti pharmasi (cintoolo camisamu) alya pharmaceuticalo (misamu yakusilisya muzibbadela). Mumyaka yansiku, ciyanza cakusilika cakali swaangene kapati abulozi, kubelesya misamu iikola iipa kuzeluka maanu akubona ziseese akwiimbilila masabe nanka madaimona. Mangwalo aambilizya kuti kubelesya misamu iikola, cicili cintu ncabelesya mazubaano Saatani kutegwa acenge miya yabantu, nokuba bwaamba Bbaibbele lina Knox kuti: \u201cbulozi bwako bwakaloozya nyika.\u201d"}, {"text_idx": "#000007", "text": "Icaando camazubaano cigantwa atalaa zingomo zyamisamu, ncaando cokwa Caduceus, naa nzoka zyobile zizingaidwe ku musako ulaa mababa. Eeci kutaanguna cakali caando cokwa Hermes, leza wamakwebo ooyo waatalisya masalamuzi aakwaambilila malwezi aabulozi, ooyo mumusela waciloba, wakaswaanganyidwe kapati ku lwiiyo lwakusilisya amisamu iikola. Eeli bbala lizyila kubbala lyaci Giliki lya karykeion, alyalo lwalyo lizyila kubbala lya eruko, eelyo liiminina kunyonauna naa kweendelezya. Caando citaanzi cabusilisi bwamisamu iikola, cakali nkoli yokwa Asclepius yakazingaidwe nzoka yomwe. Bantu bakali kudoomoka mumakunga kuya kuyoosilikwa kumatempele aakabambidwe Asclepius, leza wabusilisi. Wakali kuumpilwa zituuzyo alimwi kufumbwa ncaakali kulota nokuba cilengaano ncaakabona mulwazi, eeco ncecakali kweendelezya mupaizi nokuba musilisi kuti atobele ncico kupa musamu kumulwazi ooyo."}, {"text_idx": "#000008", "text": "Caando ca nzoka cilataaluka kusikila kulaale ku muunda wa Edeni ooko Saatani nkwaakatamikizya Yahuwah kuti mubeji, eelyo Saatani naakacenga Eva kuti takafwi kuti wacita cinyonyoono. Inzoka ncaando ceelela Saatani ooyo uusunkide nyika yoonse kuti injombe mucinyonyoono. (Kobala Ciyubunuzyo 12:9 a Ciyubunuzyo 20:2.)"}, {"text_idx": "#000009", "text": "Bumboni bwansiku bwabakomba Mituni bwa nkoli yokwa Asclepius ya 'busilisi'"}, {"text_idx": "#000010", "text": "Yahuwah ulaa milawo yabuumi bubotu, eeyo iinga kuti yasotokwa, ncecintu cikonzya kubinzya kuleta lufu. Cintu cuusisya ncakuti, bunji bwamisamu minjaanji mazubaano ilakola, ilacisa akupenzya mubili cakuti inga yaletela lufu bantu banji. Inzoka yalweeno, ncitondezyo ciimpene ciiminina busilisi bwa mazubaano. Kukomba mituni/ a Saatani, ncintu cicijatikene muziyanza zyabusilisi zinjaanji mazubaano. Icaando ca nzoka iilizingaide eeco cigantidwe muzitondezyo zya busilisi mazubaano, ncintu ceelela busilisi oobo. Kukomba zibumbwa amizimo/ Bulozi abu Saatani, nzintu zivweledwe muziyanza zyakusilika muzibbadela zyamazubaano. Bunji bwa misamu yacikuwa yamazubaano, kwiina acimbi pele mbulozi bwaantangalala akusonda, kusisidwe mukati kalwiiyo lwa zilengwa leza amisamu. Bantu banjaanji baceendelezyegwa amusako wa Asclepius, maanu aabo aakacenjede aciindi cimwi akubaa busongo bunji, lino akafubaala akuzilaika nkaambo kamisamu iikola eeyo njobakasungilizyigwa kusilikwa, yalo yakeelede kubalisika pele yakabakola akubawungula maanu."}, {"text_idx": "#000011", "text": "Icikonkezyo cina Hippocratiki, mumisyobo yaco yiimpene, cicili cikonkezyo eeco basilisi bamazubaano ncobakonkezya nobanjila akutalika milimo. \u201cIcikonkezyo cokwa Hippocrates ciciliko mulusumpuko lwa Kumbo lyanyika kuti ncecaambyo ceendelezya bantu banjide mulimo wa busilisi.\u201d (American Medical Associa6"}, {"text_idx": "#000012", "text": "tion, Code of Medical Ethics, 1996 ed.) Bantu banji ncobatazyi ncakuti, icikonkezyo citaanzi cina Hippocrates, cakatalikila mukwiitila madaimona aababakomba mituni mbuli mukulibandauka bulozi kuti: \u201cIme ndakonkezya ali Apollo Musilisi aali Asclepius a Hygieia a Panacea abaleza boonse kuti ndinootobela cikonkezyo akucizuzika mboceelede.\""}, {"text_idx": "#000014", "text": "Bulwazi bwa Autizimu, mukonzyanyo umwi wamalwazi aakatalisyigwa amisamu yakuyaswa nyeleti mazubaano, mpoonya eeco, ategwa ncintu \u201cciyandika\u201d kutegwa bayungizye kubelesya misamu ayimwi minjaanji yakukobelela bulwazi oobo akweendelezya buumi bwamuntu uuciswa. Akataa bantu bakayaswa misamu yanyeleti, oobo bulwazi bulalibonya mubantu baku Amelika mumuntu omwe akataa bantu bali 50. Pele akataa baabo batakayaswa nyeleti, nokuba boobo, oobo bulwazi bulibonya buyo mumuntu omwe akataa bantu bali 25,000."}, {"text_idx": "#000015", "text": "Icipekupeku ca Basilisi, eeco cibunganya basilisi basyaazyibwene bayindene antoonwe, ciluulwa kuti \u201cncecibaka cakuunka kuti ukaakujane makani aalusumpuko mubusilisi, milimo yabusilisi mipya yeebeka amilumbe mipya yaambilizya kukkala buumi bubotu.\u201d1 Mucipekupeku cakainda kaindi kasyoonto, umwi musilisi naakabuzyidwe mibuzyo wakazumina kuti bunji bwamalwazi aayo basilisi ngobasilika, taakwe acimbi pele nkusilika malwazi aakatalikila mukubelesya misamu iikola niyakanjizyigwa mumubili."}, {"text_idx": "#000017", "text": "Inkuta mumazuba aakainda masyoonto yakatondezya nzila zimwi mpindu zibamba misamu yakusilisya bantu (\u201cBig Pharma\u201d) mbozicengelela buleya kuti basyome misamu yacikuwa kuti inga yabaponya akubapa maumi mabotu. Ooyu mulongo uutobela ngumwi akataa nzila zinjaanji zyakabbununwa munkuta akupegwa mulandu:"}, {"text_idx": "#000019", "text": "Nokuba kuti bunji bwa mpindu zibamba misamu zili mumasi aasumpukide, pele ncintu ceelede kuzyibwa amuntu woonse ncakuti, kuli intenda yakujayigwa amisamu njobabamba akwaabila masi amwi kakwiina muulo, mbuli nyeleti ziyaswa bana bavwanda kakwiina kubbadela, mumasi aacetaalide. Kuli bumboni buyaa kulibonya butondezya kuti eezyo nyeleti nzyobayaswa bantu, mapiilisi ayimwi misamu yakulinanika acikanda, yakabambilwa kucisa mubili wamuntu kumwi kiilesya malwazi amwi. Banji basyaakuvwuntauzya bataminina3 kuti ituzunda twabulwazi bwa AIDS ooto twakalobya zibaaka zya Africa, abaabo bacitaana cisaaza kumatako baku dolopo lya San Francisco ku Amelika, ooto tuzunda twakabikkilizyidwe mu nyeleti zyakusilisya bulwazi bwa Hepataitisi-B."}, {"text_idx": "#000020", "text": "Mikonzyanyi iibelesyegwa kanjaanji muzibbadela ya kukomba mituni \u2013 Inkoli ya Caduceus amusako wa Asclepius"}, {"text_idx": "#000021", "text": "Abumwi bumboni busendekezya kuti misamu iijaya luzyalo yakabikkilizyigwa mumisamu yakweendelezya luzyalo, eezyo nentenda zyizyibidwe kale mbuli bulwazi bwakubbubba moyo, kudenuka kufwa, kusinka nsinga, kubaa makoto ayimwi misyobo yamalwazi aakubola mubili akusinka bulowa mukati kabongo nokuba mukati ka moyo. Ooyu mulembi, naakabala kapepa kamusamu wakunanika atalaa cikanda camwana muvwanda, wakanyandwa kubala kuti imwi \u201cntenda yakubelesya musamu\u201d ooyo nja kuciswa bulwasi bwa ntomba!"}, {"text_idx": "#000022", "text": "Big Pharma nimpindu yamabbiliyoni aamali manjaanji yeendelezyegwa \u201cabasimakwebo baanyika.\u201d Aayo mali ngobayobolola lyoonse amwaka \u201cnobavwuntauzya bulwazi bwa kubaa makoto akubola mubili\u201d, alasika muma miliyoni aaku Amelika \u2013 pele musamu wabulwazi oobo nkuuli kale! Mu 1931, Otto H. Warburg wakapegwa cipego ca (Nobelo Peace Prize) nkaambo wakatondezya mbotukomena tuzunda twabulwazi bwa makoto. Dr. Tulio Simoncini waku Italy, naakali kubelesya luzyibo oolo ndwaakatondezya Warburg antoomwe akuvwuntauzya kwakwe mwini, wakakonzya kuponya bulwazi oobo . . . kusikila naakasampaulwa mumilumbe yasikapepele, akukasyigwa kusilika mucisi ca Italy; mukuya kwaciindi wakaangwa myaka yotatwe muntolongo nkaambo buyo kakuti wakali kusilika bulwazi munzila iitakwe ntenda eeyo mpindu ya Big Pharma njiitaminina kubelesya mumisamu iijaya buumi \u2013 kusilika bulwazi bwa kkansa."}, {"text_idx": "#000024", "text": "Eeyo misamu njobayasa nyeleti basilisi munyika yoonse nokuba \u201cmisamu yakuliyandila omwini kakwiina kuya kumusilisi\u201d, ilaa ntenda yiinda kujaya mubili wamuntu, ilagwalanganya amizeezo yamuntu ayalo. Zimwi ntenda zyamisamu minjaanji tazili buyo kuyumya mate mukanwa akuvwundausya kumoyo, pele akutolwaala, kufukula alimwi akuluba-luba zintu. Eeci ncecintu cisyaazya muntu kuti Saatani amuce mukakole kamasunko. Amwi makani aamba kuti kubikkwa bulowa mucibbadela, zimwi ziindi ncintu cipindula ciimo camuntu. Yahuwah wakaambilizya kuti bulowa tabweelede kuligwa nkaambo \u201cbuumi bwanyama buli mubulowa.\u201d (Kobala BaLevi 17:10-14.)"}, {"text_idx": "#000025", "text": "Yahuwah ngo Mulengi wazintu zyoonse. Aboobo, Walo ngulaa luzyibo luteeli lwa nzila iiluleme yakupona buumi bubotu.\nOoyo wakalenga zibeela zyamukati kangu Nduwe,"}, {"text_idx": "#000026", "text": "Ndakutembaula nkaambo okandilenga munzila iikankamanisya,"}, {"text_idx": "#000031", "text": "akalilembedwe kaatana akutalika mazuba aabuumi bwangu"}, {"text_idx": "#000032", "text": "Ooyo wakalenga mubili wako nguuzyi nzila yiinda kubota yakusunga mubili wako. Walo wakapa milawo iili lusele iigwasyilizya kujosya buumi bubotu akuzumanana kubaa buumi bubotu:"}, {"text_idx": "#000033", "text": "Ciimo ca bulumbu (eeco ciletelezya kusyoma munguzu zya bulemu)"}, {"text_idx": "#000035", "text": "Nkuyanda kwa Yahuwah kuti bantu Bakwe bapone maumi aazwide buponi bubotu. Eeci tacili cintu cikonzya kujanwa mumisamu iikola eeyo njobayasa nyeleti basilisi bamazubaano pe. Misamu yakucibbadela tiiponyi pe. Ilesya buyo kulibonya bulwazi, alimwi ziindi zinjaanji akuletelezya ntenda. Ilikke nzila yiinda kubota yakupona buumi bubotu, ninzila ya Kujulu. Yahuwah ulipede kale zintu akataa zilengwa leza zyakusilika kufumbwa bulwazi bwamuntu. Cibaaka camuluwo camu kkompyuta cilaa buvwubi bunjaanji bwaluzyibo lwatakali kujanwa kaindi. Kuti yebo koyanda kulangaula makani aabuumi amwi, koya ukayandaule mucibaka eeco izilengwa leza zikonzya kukusilika."}]